Document ID: 32005R1216

KOMMISSIONENS FORORDNING (EF) Nr. 1216/2005
af 28. juli 2005
om ændring af forordning (EF) nr. 1227/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår produktionskapacitet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 80, litra b), og
ud fra følgende betragtninger:
(1)
Flere medlemsstater har store vanskeligheder i forbindelse med anvendelsen af bestemmelserne i artikel 2, stk. 3, i forordning (EF) nr. 1493/1999 vedrørende proceduren for legalisering af ulovligt beplantede arealer. Disse vanskeligheder vedrører navnlig den dato, fra hvilken denne procedure må iværksættes. Anvendelsen af de forskellige bestemmelser om fravigelsen indebærer nemlig et stort og kompliceret administrativt arbejde, bl.a. med hensyn til kontrol og sanktioner.
(2)
For at løse disse problemer er det nødvendigt at ændre de bestemmelser, der er fastsat for legaliseringen af ulovligt beplantede arealer. Så længe der ikke er fremsat et passende forslag i Rådet og for at sikre en korrekt afvikling af det administrative arbejde, bør den frist, der er nævnt i Kommissionens forordning (EF) nr. 1227/2000 (2), definitivt udskydes til den 31. december 2007.
(3)
Forordning (EF) nr. 1227/2000 bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Artikel 2, stk. 1a, i forordning (EF) nr. 1227/2000 affattes således:
»1a. Fristen i artikel 2, stk. 3, i forordning (EF) nr. 1493/1999 ændres til den 31. december 2007.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 1. august 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. juli 2005.

Labels: 6